полѷеле́и, сѣда́ленъ, гла́съ и҃: ̀ бл҃же́нніи къ бж҃е́ственному жела́нію у́мъ сво́й впери́сте, тогда̀ ѡста́висте до́лу влеку́щее мудрова́ніе, и въ пусты́ню всели́стеся въ морскі́й ѻ́стровъ, идѣ́же процвѣто́сте, я́кѡ ке́дръ добродѣ́тели прекра́сный, страсте́й искорени́вше те́рніе, и въ не́мъ насади́сте плоды̀ трудѡ́въ свои́хъ: тѣ́мже и пожа́сте рукоя́тіе, неѿе́млемо бога́тство на нб҃сѣ́хъ